സുരേഷിനും അനുവിനും വാടകവീടൊഴിയാം സ്വപ്ന ഭവനം റെഡി കോട്ടയം: അയ്മനം മമ്ബ്രയില് സുരേഷ്അനു ദമ്ബതികള്ക്ക് ഇനി വാടകവീടൊഴിയാം. സംസ്ഥാന സര്ക്കാരിന്റെ ലൈഫ് മിഷനിലൂടെ ഇവരുടെ സ്വപ്ന ഭവനത്തിന്റെ നിര്മാണം പൂര്ത്തീകരിച്ചിരിക്കുന്നു. വാടകവീട്ടിലെ ഒമ്ബതുവര്ഷത്തെ ജീവിതത്തിനു വിരാമമിട്ടാണ് അയ്മനം ഗ്രാമപഞ്ചായത്തിലെ പതിനാലാം വാര്ഡില് താമസിക്കുന്ന സുരേഷും അനുവും രണ്ടു കുട്ടികള്ക്കൊപ്പം സ്വന്തം വീട്ടില് താമസിക്കാനൊരുങ്ങുന്നത്. നൂറുദിന കര്മ്മ പരിപാടിയുടെ ഭാഗമായി ലൈഫ് മിഷന്റെ പട്ടികജാതിവര്ഗ അഡീഷണല് പട്ടികയില് ഉള്പ്പെട്ടിരുന്ന ഇവരുടെ വീടുപണി അതിവേഗത്തിലാണ് പൂര്ത്തിയായത്. പഞ്ചായത്തില് പട്ടികജാതി വിഭാഗത്തില് ഉള്പ്പെട്ടവരുടെ 27 വീടുകള്ക്ക് നിര്മാണ കരാര് വയ്ക്കുകയും 17 വീടുകളുടെ പണി പൂര്ത്തീകരിക്കുകയും ചെയ്തു. പഞ്ചായത്ത് പ്രസിഡന്റിന്റെയും ഭരണസമിതിയുടെയും ഗ്രാമപഞ്ചായത്തംഗങ്ങള്, വില്ലേജ് എക്സ്റ്റന്ഷന് ഓഫീസര്, എസ്.സി. പ്രമോട്ടര് എന്നിവരുടെയും നേതൃത്വത്തില് വീടിന്റെ നിര്മാണ പ്രവര്ത്തനങ്ങളും പുരോഗതിയും വിലയിരുത്തി വരുന്നു.The post സുരേഷിനും അനുവിനും വാടകവീടൊഴിയാം സ്വപ്ന ഭവനം റെഡി first appeared on MalayalamExpressOnline.